સોમવારે પોતાના ઘર આંગણે રમી રહેલી ચેન્નાઇ સુપર કિંગ્સે રાજસ્થાન રોયલ્સને 5 વિકેટથી માત આપી દીધી હતી . રાજસ્થાન રોયલ્સે ટોસ જીતીને પ્રથમ બેટિંગ કરવાનો નિર્ણય કર્યો હતો . જેમાં શેન વોટસનની શાનદાર 101 પારીના જોરે રાજસ્થાને 4 વિકેટના નુકસાન પર 185 રન બનાવ્યા હતા . પરંતુ ચેન્નાઇની ટીમે પણ શાનદાર લડત આપી લક્ષ્યને 19.5 ઓવરમાં હાસલ કરી લીધું હતું . શેન વોટસને પોતાની પારીમાં 6 ચોગ્ગા અને 6 છગ્ગા ફટકારીને ટી20માં પોતાની પહેલી સદી બનાવી હતી . ત્યારબાદ ચેન્નાઇ તરફથી એક અન્ય ઓસ્ટ્રેલિયાઇ માઇક હસીની 88 રનની ( 51 બોલ , 13 ચોગ્ગા , 1 છગ્ગા ) અને સુરેશ રૈનાના સિઝનની પહેલી અર્ધસદીની મદદે ચેન્નાઇએ શાનદાર જીત નોંધાવી હતી . અંતિમ ક્ષણોમાં મુકાબલો ખુબ જ રોમાંચક બન્યો હતો . કપ્તાન મહેન્દ્રસિંહ ધોની 16 બોલમાં 21 રન નોંધાવી 18મી ઓવરના છેલ્લા દળે છગ્ગો ફટકારવા જતા કેચઆઉટ થઇ ગયો હતો . ત્યારબાદ મોરીસ અનો બ્રેવો ક્રિઝ પર હતા અને છેલ્લી ઓવરના પાંચમાં બોલે 2 રન દોડી લક્ષ્ય પૂરું કરી લીધું અને બ્રેવો મેદાનમાં પોતાની આગવા અંદાજમાં ખુશીથી નાચવા લાગ્યો . આની સાથે વોટસનની સદી બાતલ ગઇ હતી .